Hele staben omkring superligaholdet i Lyngby Boldklub har fået forlænget deres aftaler med klubben.

Lyngby Boldklub sikrede sig i sidste sæson oprykning til landets bedste række, og den præstation blev hjulpet godt på vej af den stab, som omringer holdet i det daglige arbejde. Det arbejde er gjort så godt, at klubben har valgt at forlænge hele stabens kontrakter

- Jeg er sindssygt glad for, at vi har fået muligheden for at forlænge med alle i staben, for det giver den kontinuitet, som er nødvendig for at kunne fortsætte det arbejde, vi har udført i år. Vi er klar over, at der venter os en helt anden prøvelse i Superligaen, og der er den tillid, vi som team har fået opbygget, utrolig vigtig, siger cheftræner David Nielsen til klubbens hjemmeside.

Folkene i staben, der har fået forlænget deres kontrakter med de kongeblå er fysisk træner Mikkel Marker, perfomance-analytiker Stephen Foyston, målmandstræner Niels-Christian Hanse, cheffysioterapeut Christian Flindt, fysioterapeut Mathias Jarski og massør Morten Jansen.

Desuden har man forlænget aftalerne med holdlæge Bjarne Pedersen og holdleder Henrik "Lux" Sørensen.

Støt Lyngby Boldklub - forudbestil din 100-års jubilæumstrøje